अतिरिक्त महाधिवक्ता एस.के. व्यास ने कहा, ‘‘हमने शहर में कानून व्यवस्था की स्थिति के लिए खतरा होने के मद्देनजर जेल की अदालत से ही मामले में फैसला सुनाने का अनुरोध करते हुए आवेदन दिया है।’’ अपने आवेदन में पुलिस ने कहा है कि फैसले के दिन शहर में आसाराम के अनुयायी बड़ी संख्या में मौजूद रहेंगे और वे फैसला सुनाए जाने के बाद हिंसा कर सकते हैं। पुलिस ने अपने आवेदन में यह भी कहा कि आसाराम और आम जनता की सुरक्षा के लिए भी इस तरह के कदम की आवश्यकता है। विशेष एससी-एसटी अदालत ने इस मामले में सात अप्रैल को ही अंतिम दलीलों पर सुनवाई पूरी कर ली थी। सूरत की रहने वाली दो बहनों ने आसाराम और उसके बेटे नारायण साई के खिलाफ बलात्कार और उन्हें अवैध तरीके से कैद करके रखने समेत अन्य आरोपों को लेकर शिकायत दर्ज कराई थी।